Afgedankte onnie vas vir aanval op skoolhoof | Maroela Media
Panyaza Lesufi, LUR vir onderwys in Gauteng, besoek Dinsdag die Johannesburgse laerskool waar 'n skoolhoof Maandag ten aanskoue van talle leerders glo deur 'n afgedankte onderwyser met 'n skerp voorwerp gesteek is.
"'n Voorlopige ondersoek dui daarop dat 'n voormalige onderwyser toegang tot die skool gekry het deur 'n vrouepatrolleerder te oorweldig en om te stamp. Toe hy op die skoolterrein kom, het hy die voorruit van die skoolhoof se motor met 'n hamer stukkend geslaan, waarna hy haar verskeie kere met 'n skerp voorwerp in die parkeergebied gesteek het. Van die leerders het die voorval gesien," het Bodibe gesê.
Die skoolhoof is in 'n kritieke toestand na 'n nabygeleë hospitaal geneem. Die verdagte is in hegtenis geneem en is in aanhouding. "Die voormalige onderwyser is in 2015 afgedank nadat 'n ondersoek in 2014 van stapel gestuur is oor vals kwalifikasies."
Die polisie ondersoek 'n saak van poging tot moord. Die verdagte moet Woensdag in die Protea-landdroshof verskyn.
Departement van onderwys Johannesburg misdaad
Die skerp voorwerp is seker n mes of is dit nie polities korrek om die voorwerp te indentifiseer nie. ASB noem n graaf n graaf.
Wat sou die prosedure met die skryf van die berig moes wees indien mediese ondersoek en behandeling sou dui op velpenetrasie of steekwonde dmv iets wat 'n mes, els of ander skerpvoorwerp kon wees kon wees? Daar was reeds 'n hamer gebruik, so waarom kon dit nie dalk 'n skroewedraaier wees nie? Noem jy al daardie voorwerpe 'n 'mes' (of 'n graaf)? Kophou Bruno!
al ooit gehoor van…."call a spade a spade"? (al is die spade in die geval eerder skoppens. )
Darem verbasend hoe vinnig besoeke en berading gereël word as daar enige voorval by 'n skool in Soweto of Diepsloot of Langa of of of is.
Sterkte aan die hoof, ek hoop sy word gou beter.
Wat sal ons dan n vuurwapen noem n pyp wat kan beteken dat dit vanaf n "Pea shooter tot n kanon kan aandui want albei vuur deur hulle lope dit hang net af van die slaankrag van die onderskeie wapens is .Ek vra maar net vir n meer beskrywende aanduiding en nie n raai/raai storie nie Cherokee.
abe · 3 jaar gelede
Ek weet wat n gesukkel dit is om werk te kry as daar allerhande vereistes oor kwalifikasies is. Ek het later my universiteitskwalifikasie afgehaal van my CV af. Dis al hoe ek weer ordentelike werk kon kry.